Alan Duncan

Si Sir Alan James Carter Duncan  (namundag 31 Marso 1957) sarong dating Briton na politiko na nagsirbe komo Minister of State for International Development poon 2010 sundo 2014 asin Minister of State for Europe and the Americas poon 2016 abot 2019, na sa siring na katongdan siya haros an Deputy sa Foreign Secretary, Boris Johnson. Sarobg myembro sa Conservative Party, siya an Myembro nin Parlamento (MP) para sa Rutland and Melton poon 1992 sundo 2019.

Nagpoon an saiyang karera sa industriya nin asayti sa Royal Dutch Shell, asin enot naelehir sa House of Commons sa 1992 eleksyon heneral. Pakakua nin mga menor na katongdan sa gobyerno ni John Major, siya nagkaigwang dakulang papel sa administrasyon ni William Hague na matryumpong nasikwit an liderato kan Conservative kan 1997. Si Duncan nagawadan mga promosyon sa Conservative front bench, asin dangan nakatukaw sa Shadow Cabinet pakaagi kan 2005 eleksyon heneral. Siya kuta nagtindog para sa liderato kan Conservative kan 2005, alagad nag'atras kan nahiling an maluyang suporta saiya. An guminana na si David Cameron pignombrahan siyang Shadow kan Secretary of State for Trade and Industry kan Desyembre 2005; an pangaran kan departamentong tinukawan niyang shadow nagin Department for Business, Enterprise and Regulatory Reform kan Hulyo 2007.

Toltolan

Kategorya:Mga 1957 na kamundagan
Kategorya:Mga Buruhay
Kategorya:Mga nagtapos sa St John's College, Oxford
Kategorya:Conservative Party (UK) MPs for English constituencies
Kategorya:Mga Ingles na may dugong Scot
Kategorya:Mga Ingles na politikong binabae
Kategorya:Mga nagtapos sa Harvard University